[{"text_idx": "#000006", "text": "Yn syml, mae\u2019n bosib bod yr opsiwn o naill ai gweithio gartref neu yn y swyddfa yn addas i gyflogwyr, ond i nifer fawr iawn o bobl, nid yw\u2019n bosib ac/neu yn addas i weithio gartref, hyd yn oed yn achlysurol. Ni ddylid gadael i\u2019r safbwynt cymharol freintiedig y sawl sydd yn berchen ar gartref gydag ystafell sba\u0302r neu swyddfa bwrpasol, sydd heb blant yn byw gartref, neu sy\u2019n medru rhannu gofal plant gyda phartner a\u0302 phatrymau gweithio hyblyg, ac yn y blaen, reoli\u2019r drafodaeth am leoliadau gweithio."}, {"text_idx": "#000008", "text": "Ar y cyfan, mae pobl wedi bod yn wydn, yn hyblyg ac yn amyneddgar gyda threfniadau gweithio gartref dros y cyfnod clo. Ond mae ymateb o\u2019r fath yn haws pan fydd rhywbeth yn newydd. Tybed a yw fy hyblygrwydd i wedi ei hogi mewn gwaith cymunedol lle rydw i wedi gweithio mewn pob math o leoliadau: neuadd yr eglwys, y swyddfa dai, caffis, y tre\u0302n, swyddfa\u2019r cyngor, y ganolfan gymunedol, y Stiwt, y clwb, fy nghar. Mae \u2018fy swyddfa\u2019 i wedi bod yn strydoedd ac ystadau. A, do, mae fy nghartref wedi bod yn swyddfa i mi hefyd. Dim ond canran fach o fy ngyrfa sydd wedi ei threulio wrth ddesg swyddfa bwrpasol, a\u2019r rhan fwyaf ohono yn rhywle arall."}, {"text_idx": "#000011", "text": "Beth yw\u2019r dewis i\u2019r person ifanc sy\u2019n dal i fyw gartref neu mewn llety a rennir?"}, {"text_idx": "#000014", "text": "Beth yw\u2019r dewis i\u2019r person sy\u2019n byw mewn llety rhent o safon isel?"}, {"text_idx": "#000022", "text": "Y bobl ifanc hynny sy\u2019n casglu tu allan i siopau? Dyna drydydd lle arall."}, {"text_idx": "#000029", "text": "Yn yr un modd ag y mae diffyg trwydded yrru a mynediad i gar wedi rhwystro pobl rhag cael gwaith, tybed a fydd diffyg amgylchedd addas i weithio ynddo y tu allan i\u2019r swyddfa yn dod yn rhwystr o\u0302l-pandemig i gyflogaeth a chynnydd gyrfaol? Os ydych chi\u2019n ei chael hi\u2019n anodd aros mewn gwaith, mae\u2019r neges bod gweithio gartref yn rhyw fath o newid radical yn y farchnad waith \u2013 fel y mae rhai rheolwyr yn ei awgrymu \u2013 yn wirion. Nid yw\u2019n cynnig dihangfa o, ac mae\u2019n cynyddu ecsploetiaeth gan, mwy-o\u2019r-un-fath, i\u2019r bobl hyn y mae David Harrey yn eu galw yn \u201cprecariat\u201d."}, {"text_idx": "#000031", "text": "Bydd gwaith mewn system gyfalafol yn parhau i ailstrwythuro a bydd yn addasu i amddiffyn breintiau penodol ymysg grwpiau penodol, fel y mae wedi ei wneud erioed. Felly, mae angen i\u2019r gweithwyr eu hunain a grwpiau sy\u2019n cynrychioli\u2019r precariat, fel Undod, anelu\u2019n chwyrn at y tir canol \u2013 rhywbeth y mae\u2019r chwith radical yn aml yn amharod i wneud! \u2013 ond yn hyn o beth mae\u2019r tir canol wedi ei ddiffinio fel gofodau cymunedau, fforddiadwy i gydweithio, sy\u2019n agos i\u2019r cartref a\u2019r aelwyd. Mae\u2019r gofodau hyn yn eithaf rhad i\u2019w sefydlu ac ar y cyfan yn seiliedig ar asedau yn eu hanfod h.y., yn gwerthfawrogi ac yn cydnabod pa gryfderau sydd eisoes o fewn y gymuned (cysylltiadau, rhwydweithiau, cyfleusterau); yn hytrach nag yn canolbwyntio ar yr hyn nad oes ganddi. Maent yn wrthgyferbyniad llwyr a\u0302 llawer o\u2019r modelau trefol o gydweithio sy\u2019n gaeth i fodelau twf blinedig, echdynnol a phentyrrol, a cholledau\u2019n wedi gwaranti yn eu herbyn gan y cyhoedd (rydych chi\u2019n gwybod pwy ydyn nhw...)."}, {"text_idx": "#000035", "text": "Fel y mae Undod wedi ymgyrchu am y diffyg deddfwriaeth hawl-i-brynu fel cymuned yng Nghymru, yn wahanol i Loegr a\u2019r agenda diwygio tir yn yr Alban, mae\u2019n golygu bod gallu cymunedau i hunan-drefnu i baratoi i gaffael perchnogaeth o asedau cymunedol mewn cystadleuaeth fwy agored a\u0302 buddiannau preifat a chorfforaethol. Yng Nghymru, mae dull mwy amlreiriog a hwylus wedi ei ffafrio lle trosglwyddir asedau i berchnogaeth gymunedol, ond yn bwysig iawn, dim ond o berchnogaeth gyhoeddus yn unig \u2013 enghraifft arall o \u2018Gwnaed yng Nghymru\u2019, a\u2019r dwr croyw, coch. Mae\u2019n gwrthod ieithwedd ymosodol y farchnad o blaid iaith y rheolwyr ac adeiladu partneriaeth. Er hynny, onid yw buddiannau preifat wedi parhau i brynu popeth mewn modd rheibus?"}, {"text_idx": "#000037", "text": "Mae hefyd yn hynod o nai\u0308f i feddwl na fydd y gwaca\u0301u torfol o ganol o ddinas a blociau swyddfeydd tu allan i\u2019r dref yn effeithio ar werth ein cronfeydd pensiwn. Bydd unrhyw un sy\u2019n gwybod beth mae perchnogion y siambrau swyddfa yng nghanol dinas Caerdydd fel arfer yn ei fynnu mewn rhenti blynyddol (am lefel druenus o waith cynnal a chadw, er gwybodaeth), yn gwybod sut mae\u2019r buddiannau masnachol hyn yn gweithio. Maen nhw\u2019n gwybod sut i ymladd yn fudr ac mae ganddynt y coffrau rhyfel yn barod i\u2019r sgarmesau."}, {"text_idx": "#000038", "text": "Mae Llywodraeth Cymru wedi cyhoeddi ei strategaeth ar gyfer ailadeiladu o\u0302l-Covid yn ddiweddar sy\u2019n cynnwys ymrwymiad i ddatblygu canolfannau gweithio o bell sy\u2019n agosaf i\u2019r cartref. Ar bapur, mae hyn i\u2019w groesawu, ond ni fydd mwy o\u2019r un haeloni rheolaethol, gwladwriaethol drwy awdurdodau lleol neu\u2019r cyrff arferol a noddir gan y Llywodraeth, yn creu gofodau gwirioneddol gymunedol a/neu sy\u2019n eiddo i weithwyr. Yn y brys i wneud rhywbeth ym misoedd olaf tymor y Senedd hwn mae perygl bydd y wladwriaeth yn meddiannu gofod a allai, gyda meithrin gofalgar, addas, helpu cefnogi\u2019r gwaith o adeiladu cymunedau cryf a rhwydweithiau o weithwyr yn gweithio ar draws pob sector."}, {"text_idx": "#000043", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}]